En kvinde fra Aalborg kan onsdag prise sig lykkelig over, at hun for engangs skyld startede sin tøjvask om formiddagen fremfor om natten, da vaskemaskinen kortslutter og begynder at udvikle røg. Det fortæller indsatsleder hos Nordjyllands Beredskab Bent Pedersen, der fortæller, at hun gjorde klogt i ikke at starte vasken, inden hun gik i seng. - Det anbefales, at man vasker tøj om natten for at bruge reststrømmen og spare penge. Men hos beredskabet har vi den modsatte holdning. Man er mest sårbar over for brand om natten, når man sover, så brug hellere lidt flere penge på strøm, mens du er vågen, siger Bent Pedersen. Kvinden opdager heldigvis hurtigt, at vaskemaskinen ryger og når at slukke for strømmen og lukke døren, så branden ikke udvikler sig.

Referat:
En dame fra Aalborg gjorde det helt rigtige, da hun onsdag startede sin tøjvask om formiddagen frem for om natten, da hendes vaskemaskine pludselig brød i brand.